section_heading: Povijest
paragraph_text: Sliku je s te izložbe otkupilo Sveučilište Thomas Jefferson za samo 200 $ i smještena je u zgradu Medicinskog fakulteta sve do 1980-ih kad je premještena u Dvoranu Alumnija. Nakon što je 2006. godine uprava sveučilišta odlučila ponuditi sliku na prodaju Nacionalnoj galeriji umjetnosti u Washingtonu za 68 milijuna $, pokrenula se javna akcija da se slika sačuva u Philadelphiji. Naposljetku su Pennsylvanijska likovna akademija i Muzej umjetnosti Philadelphije, prodavši druge umjetnine, skupili potrebnih 68 milijuna $ i zajedno su kupili sliku 12. travnja 2007. godine, dospjevši na popis najskupljih slika kao najskuplja slika jednog američkog autora prije Drugog svjetskog rata.<ref>Stephan Salisbury, A divisive deal, The Philadelphia Inquirer, 14. studenoga 2006. Pristupljeno 12. listopada 2016.